HR
12.8.2022.
Službeni list Europske unije
L 211/83
UREDBA KOMISIJE (EU) 2022/1393 оd 11. kolovoza 2022.
o izmjeni Uredbe (EZ) br.
1881/2006 u pogledu najvećih dopuštenih količina delta9-tetrahidrokanabinola (Δ9-THC) u sjemenkama konoplje i od njih dobivenim proizvodima (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije, uzimajući u obzir Uredbu Vijeća (EEZ) br.
315/93 od 8. veljače 1993.
o utvrđivanju postupaka Zajednice za kontrolu kontaminanata u hrani (1), a posebno njezin članak 2. stavak 3., budući da: (1)
Uredbom Komisije (EZ) br.
1881/2006 (2) utvrđene su najveće dopuštene količine određenih kontaminanata u hrani.
(2)
Znanstveni odbor Europske agencije za sigurnost hrane („Agencija”) za kontaminante u prehrambenom lancu donio je 2015. znanstveno mišljenje o rizicima za zdravlje ljudi povezanima s prisutnošću tetrahidrokanabinola (THC) u mlijeku i drugoj hrani životinjskog podrijetla (3).
THC, preciznije Δ9-THC, najrelevantniji je sastojak konoplje Cannabis sativa.
Agencija je utvrdila akutnu referentnu dozu (ARfD) od 1 μg Δ9-THC/kg tjelesne težine.
(3)
Kako bi se dobilo više podataka o prisutnosti Δ9-THC-a i drugih relevantnih prekursora koji nisu psihoaktivni u hrani dobivenoj od konoplje i hrani koja sadržava konoplju ili od nje dobivene sastojke, donesena je Preporuka Komisije (EU) 2016/2115 (4).
(4)
Agencija je 7. siječnja 2020.
objavila znanstveno izvješće o procjeni akutne izloženosti ljudi Δ9-THC-u (5), uzimajući pri tome u obzir podatke o pojavi dobivene na temelju Preporuke (EU) 2016/2115.
U nekim procjenama akutne izloženosti premašen je ARfD od 1 μg/kg tjelesne težine.
Iako procjene izloženosti očekivano pokazuju prekomjerne vrijednosti akutne izloženosti Δ9-THC-u u Uniji, postojeća izloženost Δ9-THC-u mogući je zdravstveni rizik.
(5)
Stoga bi trebalo utvrditi najveće dopuštene količine u sjemenkama konoplje i od njih dobivenim proizvodima kako bi se osigurala visoka razina zaštite zdravlja ljudi.
Budući da se delta-9-tetrahidrokanabinolička kiselina (Δ9-THCA) preradom može pretvoriti u Δ9-THC, najveće dopuštene količine trebale bi biti utvrđene za zbroj Δ9-THC i Δ9-THCA, izraženo u ekvivalentima Δ9-THC-a.
(6)
Uredbu (EZ) br.
1881/2006 trebalo bi stoga na odgovarajući način izmijeniti.
(7)
Kako bi se gospodarskim subjektima omogućilo da se pripreme za nova pravila koja se uvode ovom Uredbom, primjereno je predvidjeti razuman rok do početka primjene najvećih dopuštenih količina.
Također je primjereno predvidjeti prijelazno razdoblje za hranu koja je zakonito stavljena na tržište prije datuma početka primjene ove Uredbe.
(8)
Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
(1) SL L 37, 13.2.1993., str. 1.
(2) Uredba Komisije (EZ) br.
1881/2006 od 19. prosinca 2006.
o utvrđivanju najvećih dopuštenih količina određenih kontaminanata u hrani (SL L 364, 20.12.2006., str. 5.).
(3) Europska agencija za sigurnost hrane (EFSA) Journal 2015.;13(6):4141 (4) Preporuka Komisije (EU) 2016/2115 оd 1. prosinca 2016. o praćenju prisutnosti Δ9-tetrahidrokanabinola, njegovih prekursora i drugih kanabinoida u hrani (SL L 327, 2.12.2016., str. 103.).
(5) EFSA (Europska agencija za sigurnost hrane), Arcella D, Cascio C i Mackay K, 2020.
Acute human exposure assessment to tetrahydro­ cannabinol (Δ9-THC) (Procjena akutne izloženosti ljudi tetrahidrokanabinolu (Δ9-THC)).
EFSA Journal 2020.;18(1):5953, 41 str. https:// doi.org/10.2903/j.efsa.2020.5953